CELEX: 62013TN0466
Language: et
Date: 2013-08-28 00:00:00
Title: Kohtuasi T-466/13: 28. augustil 2013 esitatud hagi — Hermann Trollius versus Euroopa Kemikaaliamet

9.11.2013   
            
            
               ET
            
            
               Euroopa Liidu Teataja
            
            
               C 325/44
            
         28. augustil 2013 esitatud hagi — Hermann Trollius versus Euroopa Kemikaaliamet
   (Kohtuasi T-466/13)
   2013/C 325/72
   Kohtumenetluse keel: inglise
   
      Pooled
   
   
      Hageja: Hermann Trollius GmbH (Lauterhofen, Saksamaa) (esindajad: advokaadid M. Ahlhaus ja J. Schrotz)
   
      Kostja: Euroopa Kemikaaliamet
   
      Nõuded
   
   Hageja palub Üldkohtul:
   
               —
            
            
               tühistada Euroopa Kemikaaliameti 31. jaanuari 2013. aasta otsus SME (2013) 0191 ning Euroopa Kemikaaliameti 4. veebruari 2013. aasta arve nr 10035033 ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1)
            
            
               Esimene väide kostja pädevusetuse kohta.
               
                           —
                        
                        
                           Hageja väidab, et kostja ei olnud pädev võtma vastu vaidlustatud otsust SME (2013) 0191, sest määrus (EÜ) nr 1907/2006 (1) ja määrus (EÜ) nr 340/2008 (2) ei anna kostjale pädevust võtta vastu eraldiseisev otsus selle kohta, kas registreerija vastab VKE kriteeriumidele.
                        
                     
         
               2)
            
            
               Teine väide, et on rikutud määruse nr 1907/2006 artikli 104 lõiget 1 koostoimes 15. aprilli 1958. aasta määrusega nr 1 (3).
               
                           —
                        
                        
                           Hageja väidab, et kogu tema suhtluse raames kostjaga eiras viimane oma kohustust suhelda liikmesriigi jurisdiktsiooni alla kuuluva isikuga asjaomase liikmesriigi ametlikus keeles ning et selline õigusrikkumine takistas hagejal täita nõudeid, mis talle seoses väikese ettevõtja staatuse tõendamisega esitati.
                        
                     
         
               3)
            
            
               Kolmas väide, et hageja näol on tegelikult tegemist väikese ettevõtjaga vastavalt nõukogu soovitusele 2003/361/EÜ (4), mistõttu vaidlustatud otsus on sisuliselt ekslik.
            
         
      (1)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, lk 1).
   
      (2)  Komisjoni 16. aprilli 2008. aasta määrus (EÜ) nr 340/2008 Euroopa Kemikaaliametile vastavalt Euroopa Parlamendi ja nõukogu määrusele (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH), makstavate tasude kohta (ELT L 107, lk 6).
   
      (3)  Määrus nr 1 keelte kasutamise korra kohta Euroopa Aatomienergiaühenduses (EÜT 17, lk 401; ELT eriväljaanne 01/01, lk 5).
   
      (4)  Komisjoni 6. mai 2003. aasta soovitus 2003/361/EÜ, mis käsitleb mikroettevõtete ning väikeste ja keskmise suurusega ettevõtete määratlust (ELT L 124, lk 36).